text: Cartes de Mèxic (blog tancat): Julieta Venegas
  Suposo que a aquestes alçades no descobrirem la Julieta Venegas, aquesta cantant de Tijuana (passada pel DF) que ha guanyat un Grammy Latino al millor àlbum de rock, amb el disc Sí , del que ha venut 200.000 còpies a Mèxic.
  La cançó més coneguda és Andar conmigo, una melodia bastant patxanguera, que comença fins i tot amb aires de ranchera o de norteña. Crec que aquesta cançó l'ha fet transcendir el públic més pop o rock, per arribar al public mitjà mexicà.
  Tot i així, la majoria de cançons tenen un aire força més sofisticat i contemporani. Aquí s'ha editat un álbum amb 2 CD, un de cançons i un altre de vídeos. M'està agradant gairebé tot el disc, i diversos vídeos, entre ells El listón de mi pelo (excepte pel detall horrorós que hi apareix breument el... Santiago Segura!).